REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/262 -13

1. jul 2013. godine

B e o g r a d

Z A P I S N I K

46. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 1. JULA 2013. GODINE

 Sednica Odbora je počela u 9,05 časova.

 Sednicom je predsedavala Vesna Kovač, predsednica Odbora.

 Pored predsednice, sednici su prisustvovali članovi Odbora: Zoran Antić, Vojislav Vujić, Zoran Kasalović, Radmilo Kostić, dr Milorad Mijatović, Zoltan Pek, Aleksandar Senić, Dragan Tomić i Momo Čolaković i Mirjana Marjanović, zamenik člana Odbora Dušice Nikolić.

 Sednici nisu prisustvovali članovi Odbora: Veroljub Arsić, Žika Gojković, mr Božidar Đelić, Bojan Đurić, Dušica Nikolić, Radojko Obradović i Đorđe Stojšić.

 Sednici je prisustvovao i dr Vladimir Marinković, zamenik člana Odbora dr Milorada Mijatovića. Sednici su prisustvovali Ivan Bauer i Jelena Travar - Miljević, narodni poslanici koji nisu članovi Odbora.

 Na poziv predsednice Odbora, sednici su prisustvovali: mr Mlađan Dinkić, ministar finansija i privrede; Ljubiša Milosavljević, državni sekretar u Ministarstvu finansija i privrede; dr Pavle Petrović, predsednik i dr Vladimir Vučković i mr Nikola Altiparmakov, članovi Fiskalnog saveta; Danko Brčerević, specijalni savetnik u Fiskalnom savetu; i Nada Mirković, Ivana Grbić, Irena Injac, Sanja Jeftović, Ivana Magdić, Ivan Kovačević i Aleksandar Kocić, predstavnici Ministarstva finansija i privrede.

 Na predlog predsednika, Odbor je jednoglasno utvrdio sledeći

D n e v n i r e d

1. RazmatranjePredloga zakona oizmenama i dopunama [Zakona o budžetu Republike Srbije za 2013. godinu](http://www.parlament.gov.rs/upload/archive/files/cir/pdf/predlozi_zakona/2524-13.pdf), u načelu, sa:

- Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2013. godinu,

- Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za zdravstveno osiguranje za 2013. godinu,

- Predlogom odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2013. godinu i

- Predlogom odluke o davanju saglasnosti na Odluku o izmenama i dopunama Finansijskog plana nacionalne službe za zapošljavanje za 2013. godinu, koji je podnela Vlada;

 2. RazmatranjePredloga zakona oizmenama i dopunama Zakona o budžetskom sistemu, koji je podnela Vlada, u načelu;

3. Razmatranje Predloga zakona o preuzimanju obaveza Javnog preduzeća „Putevi Srbije” prema privrednim društvima po osnovu neizmirenih obaveza i pretvaranju tih obaveza u javni dug Republike Srbije, koji je podnela Vlada, u načelu;

 4. Razmatranje Predloga zakona o izmeni Zakona o preuzimanju obaveza zdravstvenih ustanova prema veledrogerijama po osnovu nabavke lekova i medicinskog materijala i pretvaranju tih obaveza u javni dug Republike Srbije, koji je podnela Vlada, u načelu;

5. Razmatranje Predloga zakona o računovodstvu, koji je podnela Vlada, u načelu;

6. Razmatranje Predloga zakona oreviziji, koji je podnela Vlada, u načelu;

7. Razmatranje Predloga zakona o faktoringu, koji je podnela Vlada, u načelu; i

8. Razmatranje Predloga zakona o [potvrđivanju Sporazuma o izmenama i dopunama Sporazuma između Republike Srbije i Republike Italije o kreditu za realizaciju Programa „Kredit za pomoć malim i srednjim preduzećima preko domaćeg bankarskog sektora i podršku lokalnom razvoju kroz javna komunalna preduzeća”](http://www.parlament.gov.rs/upload/archive/files/cir/pdf/predlozi_zakona/2024-13.pdf), koji je podnela Vlada.

Pre prelaska na rad po utvrđenom dnevnom redu, Odbor je jednoglasno usvojio **Zapisnik 42. sednice Odbora**.

**Prva tačka dnevnog reda:** Razmatranje Predloga zakona o izmenama i dopunama  [Zakona o budžetu Republike Srbije za 2013. godinu](http://www.parlament.gov.rs/upload/archive/files/cir/pdf/predlozi_zakona/2524-13.pdf) sa: Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2013. godinu, Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za zdravstveno osiguranje za 2013. godinu, Predlogom odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2013. godinu i Predlogom odluke o davanju saglasnosti na Odluku o izmenama i dopunama Finansijskog plana nacionalne službe za zapošljavanje za 2013. godinu

 Uz ovu tačku dnevnog reda, Fiskalni savet je Odboru dostavio Ocenu Predloga zakona o izmenama i dopunama  [Zakona o budžetu Republike Srbije za 2013. godinu](http://www.parlament.gov.rs/upload/archive/files/cir/pdf/predlozi_zakona/2524-13.pdf), predloga strukturnih reformi i budućih fiskalnih kretanja.

Vesna Kovač je obavestila članove Odbora da je Odboru dostavljen, u skladu sa članom 173. stav 2. Poslovnika Narodne skupštine, Izveštaj Odbora za zaštitu životne sredine, kojim se predlaže Odboru za finansije, republički budžet i kontrolu trošenja javnih sredstava da prihvati u načelu Predlog zakona oizmenama i dopunama [Zakona o budžetu Republike Srbije za 2013. godinu](http://www.parlament.gov.rs/upload/archive/files/cir/pdf/predlozi_zakona/2524-13.pdf) - Razdeo 26, Ministarstvo energetike, razvoja i zaštite životne sredine i Razdeo 28 - Ministarstvo prirodnih resursa, rudarstva i prostornog planiranja. Pozvani izvestilac ovog odbora nije prisustvovao senici.

 Uvodno izlaganje podneo je mr Mlađan Dinkić, ministar finansija i privrede.

 Ministar finansija i privrede je istakao da ovaj predlog zakona predstavlja deo paketa ekonomskih mera Vlade za stabilizaciju budžeta. Planirano je da stabilizaciju državnog budžeta prate odgovarajuće reforme u javnom sektoru, koje uključuju sistemske mere štednje, obuhvaćene ovim predlogom zakona i Predlogom zakona oizmenama i dopunama Zakona o budžetskom sistemu, kao i strukturne reforme i poboljšanje investicione klime. Ocenjeno je da je posle šest meseci potrebno reagovati i izvršiti rebalans budžeta, odnosno uskladiti rashode sa ostvarenim prihodima. Prihodi su manji nego što se očekivalo i stoga je izvršeno odgovarajuće smanjenje na rashodnoj strani. Smanjenje rashoda iznosi 36 milijardi dinara, tako da će rebalansom budžeta rashodi iznositi ukupno bilijardu i 51,8 milijardi, a prihodi 873,4 milijarde dinara, odnosno budžetski deficit će iznositi 178,3 milijardi dinara, što je 4,7% BDP, ali istovremeno za 1,5% niže nego što je ostvareno u prošloj godini. U prvih šest meseci budžetski deficit je iznosio 98,7 milijardi dinara i niži je za 12% od budžetskog deficita za isti period prošle godine (112,4 milijarde dinara). Rast prihoda u ovom periodu bio je veći za 7%, a rashoda za 2,4% u odnosu na isti period prošle godine. U prvom kvartalu, BDP je porastao za 2,1%, izvoz za 21%, a uvoz za 2% u odnosu na isti period prošle godine. Konsolidovani deficit budžeta u prvoj polovini ove godine je bio niži od republičkog, iznosio je 78,3 milijardi dinara, u ovom periodu na računu lokalnih samouprava ostvaren suficit od 10 milijardi dinara, na računu AP Vojvodina od 2,7 milijarde dinara, na računu Fonda za zdavstveno osiguranje od 7,8 milijardi dinara i na računu Fonda vojnih osiguranika suficit od 0,8 milijardi dinara. Posle četiri godine uzastopnog rasta, zaustavljen je rast stope nezaposlenosti, , mada je ona i dalje visoka (24,1%). Međutim, porasla je stopa neformalne zaposlenosti, tako da će jedan od ključnih pravaca rada Poreske uprave u narednom periodu biti uvođenje „sive“ ekonomije u legalni sistem i plaćanje poreza.

Mere koje će pratiti rebalans budžeta odnose se na smanjenje rashoda i bolju naplatu prihoda. Ove mere su počele da se sprovode od juna meseca i već daju rezultate, u junu je ostvaren najniži budžetski deficit od početka godine (prihodi su iznosili oko 70, a rashodi oko 75 milijardi dinara). U cilju bolje naplate prihoda i pooštravanja finansijske discipline, Poreska uprava je uvela nultu toleranciju na neplaćanje poreza, počela je temaljna kontrola neregistrovanih delatnosti i izdavanja fiskalnih računa. Ministar je ukazao na pogrešnu procenu prihoda od poreza na dobit preduzeća, zbog čega je, od onog što je planirano budžetom, za prvih šest meseci naplaćeno oko 64%. Strukturne reforme koje će pratiti rebalans budžeta obuhvataju okončanje procesa restrukturiranja 179 bivših društvenih preduzeća do sredine 2014. godine; izmene Zakona o planiranju i izgradnji i Zakona o radu i povlačenje iz upravljanja nekim javnim preduzećima.

U vezi sa Predlogom zakona oizmenama i dopunama Zakona o budžetskom sistemu, rekao je da se uvode dve osnovne novine. To su nova pravila za indeksaciju plata i penzija, tako da će rast plata u javnom sektoru i penzija biti ograničen na 0,5% u oktobru ove godine i na 0,5% u aprilu i 1% u oktobru sledeće godine. Pored toga, do 30. oktobra 2013. godine, sačiniće se registar svih zaposlenih u javnom sektoru, koji će biti evidentirani u bazi podataka Uprave za trezor, a od 1. januara sledeće godine će se krenuti sa centralizovanim obračunom njihovih zarada, čime će se, najzad, znati broj zaposlenih u javnom sektoru na svim nivoima, od Republike do lokalnih samouprava i javnih preduzeća.

Naglasio je da je Vlada strukturne mere dogovarala sa sindikatima, poslodavcima, predstavnicima ekonomske struke i predsednicima međunarodnih finansijskih organizacija, dok je poseban doprinos programu restrukturiranja bivših društvenih preduzeća dala Svetska banka.

 U diskusiji su učestvovali: dr Pavle Petrović, mr Mlađan Dinkić, Dragan Tomić, dr Vladimir Marinković, Momo Čolaković, Vesna Kovač i Ivan Bauer.

 Dr Pavle Petrović, predsednik Fiskalnog saveta, istakao je da su najavljene reforme i mere izuzetno važan poduhvat, koji će imati, ukoliko mere budu primenjene dosledno, značajne efekte na deficit i javni dug i privredu na srednji rok. Reforma javnih preduzeća, ukidanjem subvencija i garancija, je presudna, jer su javna preduzeća („Galenika, „JAT“, „Resavica“, „Srbijagas“) najveći gubitnici i potencijalno najveći udar na budžet i deficit. Međutim, ukoliko se ne utvrdi program restrukturiranja „Srbijagasa“, moguće je da već krajem godine Vlada bude prinuđena da ga ponovo subvencionira. Podržao je racionalizaciju zapošljavanja u javnom sektoru i dodao da je za to neophodno napraviti plan za sprovođenje. Ukazao na neophodnost penzione reforme, koja, međutim, merama Vlade nije predviđena. Pozitivno je ocenio što se u rebalansu budžeta za 2013. godinu išlo prvenstveno na smanjenje rashoda, a ne na povećanje poreza. Na strani prihoda, u kratkom roku, odlučujuće je jačanje finansijske discipline i veća naplata. Ukoliko se na računima lokalnih samouprava i Fonda za zdavstveno osiguranje do kraja godine ne ostvari planiran suficit, a JP „Putevi Srbije“ bude imalo veći deficit od planiranog, konsolidovani deficit može da naraste i do 6% BDP. U 2014. godini deficit budžeta mora biti značajno smanjen, da bi se zaustavio rast javnog duga, jer ukoliko do toga ne dođe, dug će nastaviti da raste do 2017. godine, što bi moglo da dovede do krize javnog duga. Sa druge strane, na naš deficit bi mogao da utiču i rast kamatnih stopa u svetu, pa je preporučio da se već sada predvidi, pored kontrole plata i penzija i neka mera koja bi obezbedila značajne uštede, kako bi se sprečio rast cene zaduživanja i rast javnog duga.

 Ministar finansija i privrede je odgovorio da je, imajući u vidu da plate i penzije čine 52% ukupnog republičkog budžeta, a da sa socijalnim davanjima to iznosi oko 3/4 budžeta, jedini prostor za smanjenje rashoda bio smanjenje plata i penzija, što je Vlada odlučila da ne radi. Fiskalni savet je ovu preporuku izneo i u svom Izveštaju, kao i mogućnost uvođenja solidarnog oporezivanja penzija i plata u javnom sektoru. Smanjenjem plata i penzija bi se dodatno smanjila domaća tražnja, što bi kočilo privredni rast. Zato se išlo na ograničenje plata i penzija i na dodatni podstrek izvozu i investicijama, tj. omogućavanje prostora za veći privredni rast, između ostalog i podrškom malim i srednjim preduzećima, koja su dobavljači velikih izvoznika. Privredni rast u velikoj meri zavisi i od poljoprivrede i građevinske industrije, koja najviše koči rast BDP. U ovom momentu najvažnije pitanje je kolika stopa privrednog rasta će se uspeti ostvariti u Srbiji, jer sve projekcije zavise od toga. Napomenuo je da je Vlada svesna problema i teškoća u vođenju ekonomske politike i da će pažljivo pratiti sva kretanja u Evropi i zemlji.

 Dragan Tomić je podržao program ušteda i dodao da je sadašnji fiskalni sistem neodrživ, a Poreska uprava neefikasna, jer se bavi samo evidentiranjem, a trebalo bi i utvrđivanjem poreza. Pri tome, „siva“ ekonomija je ogromna, često zaštićena lokalnim političkim organizacijama. Izneo je više predloga za nove izvore prihoda budžeta i to: da se naplati porez od onih koji su se naglo obogatili u Srbiji i da, kao u Evropi, niko ne sme biti zaštićen; da se uvede jednokratno oporezivanje svih loše izvršenih privatizacija („porez na neočekivanu dobit“); da se oporezuju nezakonita prisvajanja i zarade na robnim rezervama, kao i izvrši otkup ukupnog roda pšenice od strane države, koja bi se izvozila; da se iznađe mogućnost, zajedno sa Narodnom bankom Srbije, za oslobađanje sredstava domaćeg bankarskog sektora, koja su blokirana kod preduzeća u restrukturiranju. Napomenuo je i da proces postavljanja direktora poreskih uprava po konkursu suviše dugo traje.

 Dr Vladimir Marinković je ocenio da se u reformi javnog sektora i izradi centralnog registra zaposlenih u javnom sektoru nalaze ključni izvori ušteda. U ovom trenutku se ne zna sa koliko tela, institucija, fondova, agencija, organa i organizacija država raspolaže, koliko ima zaposlenih i kolika su im primanja. Ukazao je na to da je Odbor, prilikom razmatranja izveštaja državnih organa, organizacija i tela, utvrdio da su zarade zaposlenih u nekima od njih izuzetno visoke i da upravo državne institucije ne poštuju i ne primenjuju Zakon o utvrđivanju maksimalne zarade u javnom sektoru, donet septembra 2012. godine. Naveo je primer visokih zarada zaposlenih u Komisiji za hartije od vrednosti. Podržao je mere za privlačenje stranih i stvaranje uslova za pokretanje domaćih investicija i razvoj malih i srednjih preduzeća, uz ocenu da na tome do sada nije dovoljno učinjeno, jer da smo uspeli da podignemo privredni rast na zadovoljavajući nivo ne bi bilo. rebalansa budžeta.

 Momo Čolaković je istakao da se teret krize ne sme preneti na najsiromašnije, već da osnovni zadatak treba da bude pokretanje privrede, porast zaposlenosti i onda, u okviru toga, reforma javnog sektora. Nije se saglasio sa predlogom za solidarno oporezivanje penzija.

 Ivan Bauer je rekao da bi zaključivanje aranžmana sa Svetskom bankom predstavljalo dobar signal investitorima i moglo bi da poveća kredibilitet fiskalne politike Srbije, ali da povlačenje određenih kredita zavisi od zaključivanja i aranžmana sa MMF i postavio je pitanje ministru finansija i privrede da li se planira zaključivanje aranžmana sa MMF.

Ministar finansija i privrede je odgovorio da je Vlada razgovarala sa Misijom MMF i da je spremna da nastavi razgovore. Ocenio je, međutim, da nije realno da se u toku ove godine zaključi aranžman sa MMF, realnije je da dođe do zaključivanja aranžmana sa Svetskom bankom. Razlog je to što MMF smatra da je potrebno preduzeti radikalnije mere i smanjiti plate i penzije, sa čime se Vlada nije saglasila. Sa druge strane, Svetska banka je podržala predložene strukturne reforme i Vlada će pokušati da ostvari aranžman sa Svetskom bankom bez zaključenja aranžmana sa MMF. Istakao je da će se sprovođenjem predloženih strukturnih reformi uštedeti ogroman deo direktnih i indirektnih suvišnih subvencija preduzećima bez perspektive, u iznosu od oko 750 miliona evra na godišnjem nivou.

 Na pitanje Vesne Kovač u vezi sa predlogom za uvođenje solidarnog oporezivanja penzionera i zaposlenih u javnom sektoru, ministar finansija i privrede je odgovorio da taj predlog Vlada nije prihvatila i da se takva mera ne nalazi u rebalansu budžeta za 2013. godinu.

 Odbor je većinom glasova (9 za, 1 protiv, 1 nije glasao) prihvatio Predloga zakona o izmenama i dopunama [Zakona o budžetu Republike Srbije za 2013. godinu](http://www.parlament.gov.rs/upload/archive/files/cir/pdf/predlozi_zakona/2524-13.pdf), u načelu, sa predlozima odluka.

Odbor je podneo Narodnoj Skupštini sledeći

I Z V E Š T A J

I

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona oizmenama i dopunama[Zakona o budžetu Republike Srbije za 2013. godinu](http://www.parlament.gov.rs/upload/archive/files/cir/pdf/predlozi_zakona/2524-13.pdf), u načelu.

II

 Odbor je odlučio da predloži Narodnoj skupštini da prihvati:

 - Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2013. godinu,

 - Predlog odluke o davanju saglasnosti na Odluku o izmenama i dopunama Finansijskog plana Republičkog fonda za zdravstveno osiguranje za 2013. godinu,

 - Predlog odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2013. godinu i

 - Predlog odluke o davanju saglasnosti na Odluku o izmenama i dopunama Finansijskog plana Nacionalne službe za zapošljavanje za 2013. godinu.

III

Odbor za finansije, republički budžet i kontrolu trošenja javnih sredstava, kao nadležni odbor, razmotrio je, u skladu sa čl. 173, 174. i 176. Poslovnika Narodne skupštine, Izveštaj Odbora za zaštitu životne sredine, koji je razmatrao Predlog zakona oizmenama i dopunama[Zakona o budžetu Republike Srbije za 2013. godinu](http://www.parlament.gov.rs/upload/archive/files/cir/pdf/predlozi_zakona/2524-13.pdf), u skladu sa svojim delokrugom.

Odbor za zaštitu životne sredine je, u skladu sa članom 173. stav 2. Poslovnika Narodne skupštine, odlučio da predloži Odboru za finansije, republički budžet i kontrolu trošenja javnih sredstava da prihvati Predlog zakona o budžetu Republike Srbije za 2013. godinu, Razdeo 26 Ministarstvo energetike, razvoja i zaštite životne sredine i Razdeo 28 Ministarstvo prirodnih resursa, rudarstva i prostornog planiranja, u načelu.

 Za izvestioca Odbora za zaštitu životne sredine na sednici Odbora za finansije, republički budžet i kontrolu trošenja javnih sredstava, određena je Milica Vojić Marković, predsednica Odbora.

IV

Za izvestioca Odbora na sednici Narodne skupštine određena je Vesna Kovač, predsednica Odbora.

**Druga tačka dnevnog reda:** RazmatranjePredloga zakona oizmenama i dopunama Zakona o budžetskom sistemu

 Odbor je većinom glasova (9 za, 1 protiv, 1 nije glasao) prihvatio Predlog zakona oizmenama i dopunama Zakona o budžetskom sistemu, u načelu.

Odbor je podneo Narodnoj Skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona oizmenama i dopunama[Zakona o budžetskom sistemu](http://www.parlament.gov.rs/upload/archive/files/cir/pdf/predlozi_zakona/2524-13.pdf), u načelu.

Za izvestioca Odbora na sednici Narodne skupštine određena je Vesna Kovač, predsednica Odbora.

**Treća tačka dnevnog reda:** RazmatranjePredloga zakona o preuzimanju obaveza Javnog preduzeća „Putevi Srbije” prema privrednim društvima po osnovu neizmirenih obaveza i pretvaranju tih obaveza u javni dug Republike Srbije

 Odbor je većinom glasova (9 za, 2 protiv) prihvatio Predlog zakona o preuzimanju obaveza Javnog preduzeća „Putevi Srbije” prema privrednim društvima po osnovu neizmirenih obaveza i pretvaranju tih obaveza u javni dug Republike Srbije, u načelu.

Odbor je podneo Narodnoj Skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona opreuzimanju obaveza Javnog preduzeća „Putevi Srbije” prema privrednim društvima po osnovu neizmirenih obaveza i pretvaranju tih obaveza u javni dug Republike Srbije, u načelu.

Za izvestioca Odbora na sednici Narodne skupštine određena je Vesna Kovač, predsednica Odbora.

**Četvrta tačka dnevnog reda:** Razmatranje Predloga zakona oizmeni Zakona o preuzimanju obaveza zdravstvenih ustanova prema veledrogerijama po osnovu nabavke lekova i medicinskog materijala i pretvaranju tih obaveza u javni dug Republike Srbije

 Odbor je većinom glasova (10 za, 1 protiv) prihvatio Predlog zakona oizmeni Zakona o preuzimanju obaveza zdravstvenih ustanova prema veledrogerijama po osnovu nabavke lekova i medicinskog materijala i pretvaranju tih obaveza u javni dug Republike Srbije, u načelu.

Odbor je podneo Narodnoj Skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmeni Zakona o preuzimanju obaveza zdravstvenih ustanova prema veledrogerijama po osnovu nabavke lekova i medicinskog materijala i pretvaranju tih obaveza u javni dug Republike Srbije, u načelu

 Za izvestioca Odbora na sednici Narodne skupštine određena je Vesna Kovač, predsednica Odbora.

**Peta tačka dnevnog reda:** Razmatranje Predloga zakona oračunovodstvu

 Odbor je većinom glasova (9 za, 1 protiv, 1 nije glasao) prihvatio Predlog zakona oračunovodstvu, u načelu.

Odbor je podneo Narodnoj Skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o računovodstvu, u načelu.

 Za izvestioca Odbora na sednici Narodne skupštine određena je Vesna Kovač, predsednica Odbora.

**Šesta tačka dnevnog reda:** Razmatranje Predloga zakona oreviziji

 Odbor je većinom glasova (8 za, 1 protiv, 2 nije glasao) prihvatio Predlog zakona oreviziji, u načelu.

Odbor je podneo Narodnoj Skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o reviziji, u načelu.

 Za izvestioca Odbora na sednici Narodne skupštine određena je Vesna Kovač, predsednica Odbora.

**Sedma tačka dnevnog reda:** Razmatranje Predloga zakona o faktoringu

 Odbor je većinom glasova (9 za, 1 uzdržan, 1 nije glasao) prihvatio Predlog zakona ofaktoringu, u načelu.

Odbor je podneo Narodnoj Skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o faktoringu, u načelu.

 Za izvestioca Odbora na sednici Narodne skupštine određena je Vesna Kovač, predsednica Odbora.

**Osma tačka dnevnog reda:** Razmatranje Predloga zakona o [potvrđivanju Sporazuma o izmenama i dopunama Sporazuma između Republike Srbije i Republike Italije o kreditu za realizaciju Programa „Kredit za pomoć malim i srednjim preduzećima preko domaćeg bankarskog sektora i podršku lokalnom razvoju kroz javna komunalna preduzeća”](http://www.parlament.gov.rs/upload/archive/files/cir/pdf/predlozi_zakona/2024-13.pdf)

 Odbor je jednoglasno prihvatio Predlog zakona o [potvrđivanju Sporazuma o izmenama i dopunama Sporazuma između Republike Srbije i Republike Italije o kreditu za realizaciju Programa „Kredit za pomoć malim i srednjim preduzećima preko domaćeg bankarskog sektora i podršku lokalnom razvoju kroz javna komunalna preduzeća”](http://www.parlament.gov.rs/upload/archive/files/cir/pdf/predlozi_zakona/2024-13.pdf)

Odbor je podneo Narodnoj Skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o [potvrđivanju Sporazuma o izmenama i dopunama Sporazuma između Republike Srbije i Republike Italije o kreditu za realizaciju Programa „Kredit za pomoć malim i srednjim preduzećima preko domaćeg bankarskog sektora i podršku lokalnom razvoju kroz javna komunalna preduzeća”](http://www.parlament.gov.rs/upload/archive/files/cir/pdf/predlozi_zakona/2024-13.pdf).

 Za izvestioca Odbora na sednici Narodne skupštine određena je Vesna Kovač, predsednica Odbora.

 Prepis tonskog snimka 46. sednice Odbora za finansije, republički budžet i kontrolu trošenja javnih sredstava čini sastavni deo ovog zapisnika.

 Sednica je zaključena u 10,30 časova.

SEKRETAR ODBORA PREDSEDNIK ODBORA

 Milena Sandić Vesna Kovač